Përkatësia partiake dhe perceptimi i rritjes së ekonomisë amerikane
Ekonomia po ecën mirë, por jo të gjithë amerikanët mendojnë kështu
Sipas shumicës së treguesve, ekonomia amerikane po ecën mirë, një arritje për të cilën Presidenti Donald Trump është mburrur në shumë raste. Por, nëse e shohin kështu edhe amerikanët, kjo lidhet me spektrin politik ku ata bëjnë pjesë. Korrespondentja e Zërit të Amerikës, Patsy Widakuswara, eksploron pikëpamjet partiake për ekonominë amerikane. Nëse shikoni shifrat, ekonomia amerikane duket në formë të shkëlqyer. Rritja ekonomike arriti 4.1% në tremujorin e dytë. Papunësia është 3.9%, niveli më i ulët që nga viti 2000. Sektori privat ka rritur vendet e punës për 101 muaj rrjesht. 19.5 milionë vende pune janë krijuar që nga reçensioni i madh dhe ndërkohë vetëbesimi i konsumatorëve është në nivelin më të lartë të 18-të viteve të fundit. Presidenti Trump ia atribuon politikave të tij pamjen optimiste të ekonomisë. , deklaroi Presidenti Trump. Mbështetësit e tij janë dakort. , thotë Dan Smolarek, nga Buffalo, i Nju Jorkut. Por, jo të gjithë mendojnë se Presidenti po bën punë të mirë. , thotë Michael Harris, nga Denveri, i Kolorados. Si çdo çështje tjetër e rëndësishme në SHBA, mënyra se si amerikanët e shikojnë ekonominë varet shumë nga mënyra se si ata votojnë. , thotë Robert Griffin, i Fondit të Demokracisë për Studimin e Votuesve. Zoti Griffin dhe ekspertët e tjerë në këtë grup studjuan 8 mijë amerikanë për efektin e përkatësisë së tyre partiake në perceptimin edhe të aspekteve që bazohen në shifra, siç është ekonomia. Kjo përkatësi ka ndikuar për të paktën 15 vitet e fundit. , thotë Ryan Streeter, i Institutit Amerikan të Sipërmarrjes. Krahas përkatësisë partiake, ajo çfarë ndikon tek pikëpamjet është edhe pozicionimi në shkallën e të ardhurave. Megjithë forcimin e tregut të punës, të dhënat e qeverisë tregojnë se të ardhurat mesatare të amerikanëve vazhduan njëlloj – rritjen më të madhe e patën rrogat e nivelit të lartë.